
Viis kahdeksatta vuotta sitten
keskellä pyryn ja pakkasen
näki päivän valon pieni tyttönen
keskellä neljän sisaruksen

Ei leipä leveää liene ollut
salotorpassa, lapsiparvessa tuossa
Oli kuitenkin koti ja äiti oma
oma piha, missä vapaana telmiä, juosta

Vaan pitkää ei riittäneet lapsuuden riemut
Oli edessä elämän koulu kova
Vuotta seitsemän täyttäen kuin vierahan eestä
Oli leipä saatava, vaikka silmät veessä

Siitä vähin kuitenkin vuodet karttui
lapsonen neidoksi, naiseksi varttui
Löys elämän toverin karjalan mailla
mieli haaveili elämää huolta vailla

--

Ei helppoa ollutkaan elon taival
Vaan raskainta mitä naiselle antaa
voi kohtalo koskaan kannettavaksi
tuli eteenne, elämän kohtaloksi

Vaan tyynenä, uljaana kaikki kestävi
näin kuljitte teitänne rohkein mielin
pää hiukan vain painui paikassa siellä
missä heikompi sortunut ois elon tiellä

Vei tuonen viikate lapsista kaksi
vei puolison, vieraalle joutui koti
Koettelemukset kaikki ken tietääkään
Kaikki nöyränä kuitenkin vastaanotti

Aina valmiina itsensä uhraamaan
elon tietänsä hiljaisna kulkien
toisten puolesta kaikkensa koittaen
kaiken pahan hyvällä palkiten

Nyt kaikesta kiitokset kantaen
Mummon juhlapäivää vietämme
On sanamme tyhjät, ei kiitokseen riitä
Vain toivomme mielellä lertakalla
Hän, kaiken näkijä taivahan alla
myös teidän vaivanne palkitkoon
edes ehtoon rauhaisan antakoon
sen jatkua suokoon; toivomme tuota
ett' mummo eläisi sata vuotta!
